Държавен вестник, бр. 59, 2024 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  59
§ 12. В приложение № 2 към чл. 2, ал. 3 
се правят следните изменения: 
1. В т. 1, колона 1 „Нарушение“ думите 
„(чл. 57 от Регламент (ЕС) № 966/2012)“ се 
заличават.
2. В т. 2, колона 1 „Нарушение“ думите „по 
чл. 4, параграф 8, чл. 7 и 8 от Регламент (ЕС) 
№ 1303/2013“ се заменят със „за добро финансово 
управление в съответствие с изискванията на 
чл. 33, чл. 36, параграф 1 и чл. 61 от Регламент 
(ЕС) 2018/1046“ и в колона 2 „Показател на 
корекцията (в %)“ думите „25, 10 или 5 на сто“ 
се заменят с „25, 10, 5 или 2 на сто“.
3. В т. 3, колона 1 „Нарушение“ думите 
„чл. 71 от Регламент (ЕС) № 1303/2013“ се за­
менят с „чл. 65 от Регламент (ЕС) 2021/1060“ и 
в колона 2 „Показател на корекцията (в %)“ ду­
мите „чл. 71 от Регламент (ЕС) № 1303/2013“ се 
заменят с „чл. 65 от Регламент (ЕС) 2021/1060“.
4. В т. 5, колона 1 „Нарушение“ думата 
„информация“ се заменя с „видимост, прозрач­
ност“ и в колона 2 „Показател на корекцията 
(в %)“ числото „5“ се заменя с „3“ и числото 
„2“ се заменя с „1“.
5. В т. 6, колона 1 „Нарушение“ думите 
„които са свързани с постигането на целите на 
програмата“ и запетаята пред тях се заличават.
Преходни разпоредби 
§ 13. До приключването на програмите за 
програмен период 2014 – 2020 г., съфинанси­
рани от Европейските структурни и инвести­
ционни фондове, Оперативната програма за 
храни и/или основно материално подпомагане 
на най-нуждаещите се лица, програмите за 
европейско териториално сътрудничество, в 
които Република България участва за периода 
2014 – 2020, Обща програма „Солидарност и 
управление на миграционните потоци“, фонд 
„Убежище, миграция и интеграция“, фонд 
„Вътрешна сигурност“ и Резерва за приспосо­
бяване във връзка с последиците от Брексит, 
разпоредбите на наредбата, отменени или 
изменени с това постановление, запазват свое­
то действие по отношение на изпълнението, 
управлението и контрола на тези програми, с 
изключение на § 8 и 11, които се прилагат за 
производствата по определяне на финансови 
корекции по тези програми, започнали след 
влизането в сила на това постановление. 
§ 14. По отношение на административни 
договори, сключени по процедури за предос­
тавяне на безвъзмездна финансова помощ, 
които са открити преди 25 декември 2015 г. и 
в които са предвидени стойности на процентни 
показатели за финансова корекция за неизпъл­
нение на одобрени индикатори, финансовата 
корекция се определя съгласно стойностите и 
по начина, посочени в тези договори.
Министър-председател: 
Димитър Главчев
Главен секретар на Министерския съвет: 
Габриела Козарева
4400
МИНИСТЕРСТВА 
И ДРУГИ ВЕДОМСТВА
МИНИСТЕРСТВО
НА ВЪНШНИТЕ РАБОТИ
СПОРАЗУМЕНИЕ
между правителството на Република България 
и правителството на Република Еквадор за 
освобождаване от изискванията за визи за 
притежателите на дипломатически, служебни 
и официални паспорти 
(Утвърдено с Решение № 576 от 14 август 
2020 г. на Министерския съвет. В сила от 
18 юли 2024 г.)
Правителството на Република България и 
правителството на Република Еквадор (на­
ричани тук по-долу „Договарящи страни“), 
желаещи да насърчават приятелските от­
ношения между двете държави, 
за да се улесни пътуването на съответните 
им граждани, които са притежатели на дипло­
матически, служебни и официални паспорти, 
се споразумяха, както следва:
Член 1
Разпоредбите на това Споразумение ще 
се прилагат за притежателите на следните 
паспорти:
1. Дипломатически или служебни паспор­
ти, издадени от правителството на Република 
България.
2. Дипломатически или официални паспор­
ти, издадени от правителството на Република 
Еквадор.
Член 2
Граждани на Договарящите страни, при­
тежатели на дипломатически, служебни или 
официални паспорти, ще могат да влизат, 
преминават транзит и напускат територията 
на другата Договаряща страна без виза за срок 
не повече от деветдесет (90) дни в рамките на 
всеки 180-дневен период, при което се отчита 
180-дневният период, предшестващ всеки ден 
от престоя.
Член 3
Длъжностни лица от дипломатически ми­
сии и консулски служби, длъжностни лица от 
международни организации, акредитирани в 
приемащата държава, както и членовете на 
техните семейства, притежатели на валидни 
дипломатически, служебни или официални 
паспорти, са освободени от изискването да 
притежават виза за срока на акредитация на 
длъжностното лице.
Член 4
За целите на настоящото Споразумение 
„валиден паспорт“ означава този паспорт,